ananddey/assamese-wiki-corpus huggingface dataset:
লুখুৰাখন

আহোম ৰাজ্যত এটা বিশেষ শ্ৰেণীৰ লোকক ‘লুখুৰাখন‘ উপাধিৰে অভিহিত কৰা হৈছিল। আহোমসকলৰ শাসনকালত মৃত ব্যক্তিক মৈদাম দিয়াৰ যি প্ৰথা আছিল সেই প্ৰথাত লুখুৰাখনসকলৰ বিশেষ ভূমিকা আছিল। শৱদেহ এটা মৈদামলৈ নিবৰ বাবে ‘ৰুঙ্গ-ডাঙ্গ’ নামৰ কফিন তৈয়াৰ কৰাৰ পৰা মৈদামৰ খনন কাৰ্য্যলৈ এই সকলোতে প্ৰধান ভূমিকা আছিল লুখুৰাখনসকলৰ। শুনা যায় যে আহোম স্বৰ্গদেউসকলৰ মৃত্যুত তেওঁলোকৰ শৱদেহ মৈদাম দিওতে শৱদেহৰ সৈতে কেইজনমান লুখুৰাখনকো জীয়াই জীয়াই শৱদেহৰ লাচনী-পাচনীৰ বাবে মৈদাম দিয়া হৈছিল। হয়তো আহোমসকলৰ মাজতো ‘মৃত্যুৰ পিছৰ জীৱন’- এই বিশ্বাস প্ৰতিষ্ঠিত আছিল।

উৎপত্তি

বুৰঞ্জীৰ পৰা জনা যায় যে লুখুৰাখুন সকল বৰাহী-চুতীয়া আৰু মাউত ফমকিনৰ বংশৰ লোক আছিল। এই ফৈদৰ উৎপত্তিৰ সম্পৰ্কে হিতেশ্বৰ বৰবৰুৱাই এইবুলি লিখিছিল - "মাউচ ফমকিন্ আৰু বৰাহীৰ কালুঙ্গ বৰা, ইহতৰে বহ সন্ততি হ'ল। ৰজাদেৱে(চুবিনফা) পাই সিহঁতকে লুখুৰাখন বুলিলে। সিহঁতৰ যি ছোৱালী নিয়ে, সিহঁতেও ল'ৰা হ'লে, লুখুৰাখনলৈ দিব লাগে। আৰু যদি ছোৱালী হয়, ৰজাৰ ঘৰত বেটীকৈ দিব লাগে। এই নিৰ্বন্ধ কৰিলে।...এতেকেহে বহুত মানুহ লুখুৰাখনৰ খেলত সোমালে। লুখুৰাখন বিস্তৰ হ'ল।"

আহোম শাসনকালত লিখিত বা তাৰ পিছৰ সময়ত লিখিত বুৰঞ্জীবোৰত লুখুৰাখনসকলৰ কথা বিশেষভাৱে পোৱা নাযায়। হয়তো সেইসময়ছোৱাত লুখুৰাখনসকলক নিম্ন শ্ৰেণীত ধৰা হৈছিল আৰু তেওঁলোকৰ বিষয়ে ইতিসাহৰ পাতত কিবা সন্নিবিষ্ট কৰাৰ প্ৰয়োজনীয়তাৰ কথা ভবা নহৈছিল। শৰাইঘাট যুঁজৰ নায়ক লাচিত বৰফুকনো লুখুৰাখন বংশৰ লোক আছিল। পৰৱৰ্তী সময়ত লুখুৰাখনসকলৰ বহুতে ‘গগৈ’ উপাধি গ্ৰহণ কৰে। আহোম প্ৰথামতে স্বামীৰ ভায়েক অৰ্থাৎ দেউৰেকক গগৈদেউ উপাধিৰে সম্বোধন কৰা হৈছিল। লুখুৰাখনসকলে গগৈ উপাধি গ্ৰহণ কৰাৰ অন্তৰালত ঐতিসাহিক কিবা ঘটনা আছিলনে নাই জনা নাযায়। বৰ্তমান শিৱসাগৰ জিলাৰ গেলেকীৰ লুখুৰাখন গাৱঁৰ কিছুসংখ্যক লোক আৰু ডিব্ৰুগড় জিলাৰ লেজাই আৰু লেঙেৰী অঞ্চলৰ নাচনী গাওঁ আৰু কচলু গাওঁত
কেইঘৰমান মানুহেহে বৰ্তমান লুখুৰাখন উপাধি ব্যৱহাৰ কৰি থকা বুলি জনা যায়। গোলাঘাট জিলাতোএখন লুখুৰাখন গাওঁ আছে। ঢকুৱাখনা মহকুমাৰ দীঘলা গাঁৱত (বাপু চুবুৰী) লুখুৰাষণীয়া ফৈদৰ বহু কেইঘৰ মানুহ আছে। তেঁওলোকৰ পূৰ্ব পুৰুষে কোৱা অনুসৰি তেওঁলোকৰ ঘাইভেটী আছিল আগৰ শিৱসাগৰ জিলাৰ শামদৈ পথাৰ , দ-আটী খাট, নাহৰণি টেপতলত [১]।

শ্ৰেণী:উপাধি
বীনাপাণি মোহান্তি

বীনাপাণি মোহান্তি (; ১১ নৱেম্বৰ ১৯৩৬ – ২৪ এপ্ৰিল ২০২২) এজন ভাৰতীয় ওডিয়া ভাষাৰ লেখিকা আৰু শিক্ষাবিদ। পাটাদৈ আৰু কস্তুৰী মৃগা আদি ৰচনাৰ বাবে তেওঁ সুপৰিচিত আছিল। অৱসৰৰ পূৰ্বে অৰ্থনীতিৰ অধ্যাপিকা আছিল। ভাৰত চৰকাৰৰ পৰা পদ্মশ্ৰী আৰু ওড়িশা সাহিত্য অকাডেমীয়ে অতিবাদী জগন্নাথ দাস সন্মান লাভ কৰিছিল। ইয়াৰ পূৰ্বে তেওঁ সাহিত্য অকাডেমী বঁটা আৰু সৰলা বঁটা লাভ কৰিছিল। ওড়িশা লেখিকা সংসাদৰ অধ্যক্ষ হিচাপে কাৰ্যনিৰ্বাহ কৰিছিল।

প্ৰাথমিক জীৱন আৰু পেছাদাৰী কেৰিয়াৰ

চতুৰ্ভুজ মোহান্তি আৰু কুমুদিনী মোহান্তিৰ ঘৰত হিন্দু কৰণ পৰিয়ালত ১৯৩৬ চনত বীনাপাণিৰ জন্ম হৈছিল। তেওঁৰ পৰিয়ালটো কেন্দ্ৰপদাৰ ওচৰৰ চাণ্ডোল (তেতিয়াৰ অবিভক্ত কটক জিলাৰ অংশ) নামৰ এখন গাঁৱৰ আছিল। অৱশ্যে দেউতাক চৰকাৰী চাকৰিয়াল আছিল। ১৯৫৩ চনত মেট্ৰিক সম্পূৰ্ণ কৰি তাৰ পিছত অৰ্থনীতিৰ শিক্ষা গ্ৰহণ কৰিছিল। ১৯৫৭ চনত তেওঁ কটকৰ ৰেভেনশ্ব' কলেজৰ পৰা স্নাতক ডিগ্ৰী আৰু ১৯৫৯ চনত স্নাতকোত্তৰ ডিগ্ৰী লাভ কৰে। পিছলৈ প্ৰবক্তা হিচাপে কাম কৰি বিভিন্ন মহাবিদ্যালয়ত পদবী লাভ কৰে। ১৯৯২ চনত ছাইলাবালা মহিলা মহাবিদ্যালয়ৰ পৰা অৱসৰ গ্ৰহণ কৰে।

সাহিত্যিক কেৰিয়াৰ

ওডিয়া কল্পকাহিনী লেখাৰ ক্ষেত্ৰখনত বীনাপাণিই নিজৰ বাবে এটা ঠাই বনাই লৈছিল। গল্পকাৰ হিচাপে তেওঁৰ সাহিত্য জীৱনৰ আৰম্ভণি হৈছিল ১৯৬০ চনত ‘গটি ৰাতিৰা কহানি’ প্ৰকাশৰ পৰা। 'পাটা দেই আৰু অন্যান্য গল্প' শীৰ্ষক চুটিগল্প সংকলনটোৱেই ১৯৯০ চনত সাহিত্য অকাডেমীৰ সন্মান লাভ কৰিছিল।
২০২০ চনত পদ্মশ্ৰী বঁটাৰে সন্মানিত হৈছিল।

তেখেতৰ চুটিগল্প পাটা দেই ১৯৮৬ চনত ফেমিনাত লতা ৰূপে প্ৰকাশ পায়। ১৯৮৭ চনত ইয়াৰ হিন্দী নাট্যকল্প কাশ্মকাশ নামৰ ধাৰাবাহিক হিচাপে দূৰদৰ্শনত টেলিকাষ্ট হয়।

বীণাপানি মোহান্তিৰ বহু চুটিগল্প ইংৰাজী, হিন্দী, কানাড়া, মালয়ালম, মাৰাঠী, বাংলা, উৰ্দু, তেলেগু আৰু ৰাছিয়ান আদি বিভিন্ন ভাষালৈ অনুবাদ কৰা হৈছে। তেখেতৰ কাহিনী " অন্ধকাৰৰা ছাই"ক লৈ এখন ছবি নিৰ্মাণ কৰা হৈছিল আৰু দৰ্শকে অতিশয় প্ৰশংসা লাভ কৰিছে।

সীতাৰা শোনিতা, মানসবিনী আৰু কুন্তী, কুন্তলা, শকুন্তলা আৰু ক্ৰান্তি শীৰ্ষক এক খণ্ডৰ নাটক তিনিখন উপন্যাসো ৰচনা কৰিছে। আন অনুবাদৰ লগতে ইংৰাজীৰ পৰা ওডিয়ালৈ ৰাছিয়ান লোক-কথা অনুবাদ কৰিছে।

পুৰস্কাৰ

পদ্মশ্ৰীকে ধৰি অসংখ্য বঁটা লাভ কৰিছে। ইয়াৰে কিছুমান তলত উল্লেখ কৰা হৈছে।
কুন্তী, কুন্তলা, শকুন্তলা

চুটি গল্প

কস্তুৰী মৃগা ও সবুজা অৰণ্য
কলন্তৰা
তাতিনিৰা ত্ৰুষ্ণা
বস্ত্ৰ হাৰাণ
আৰোহণ
অভিনেত্ৰী
একাকি পৰছাৰা
অশ্ৰু অনালা
সকুনিৰা চকা
খেলা চলিচি
অন্যা অৰণ্য
সায়হ্নৰা স্বৰ : গলপাগুচ্চ
বৰ্ষা, বৰষা, ভৰতবৰ্ষ
অপহংচ আকাশ
অন্ধকাৰাৰ ছাই
পদ্ম ঘুঞ্চি ঘুঞ্চি জৌচি
পাটাদেই

আত্মজীৱনী/জীৱনী

বিটিজৈতিবা দীনা
কবি বিদ্যুৎপ্ৰভা

সম্পাদক

ওদিয়া লেখিকা : উত্তৰ-মধ্যা পৰ্ব
আমা সমায়াৰ গলপা
ভূমি : কবিতা সংকলন, ৯৮-৯৯

তথ্য সংগ্ৰহ

শ্ৰেণী:লেখিকা
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
শ্ৰেণী:ওড়িয়া ভাষাৰ সাহিত্য অকাডেমি বঁটা বিজয়ী
ভবেন দাস

ভবেন দাস এগৰাকী চলচ্চিত্ৰ পৰিচালক। তেওঁ চাৰিখন অসমীয়া ছবিৰ উপৰিও 'কানামাছি' বুলি বঙালী ছবি এখনো পৰিচালনা কৰিছে। তেওঁ বহুকেইখন বঙালী, ওড়িয়া, হিন্দী আৰু অসমীয়া ছবিত সহকাৰী হিচাপে কাম কৰিছিল।

কৰ্মজীৱন

কামৰূপ জিলাৰ ৰামপুৰ গাঁৱৰ নিবাসী দাসৰ ফণী শৰ্মাৰ ভাস্কৰ পণ্ডিতৰ অভিনয় দেখি তেৱোঁৰো অভিনয়ৰ প্ৰতি ধাউতি জাগিছিল। কলকাতালৈ গৈ চিত্ৰ নিৰ্মাণ সম্পৰ্কীয় কাম শিকিছিল। প্ৰথমে তেওঁ ছিৰাজ ছবিৰ দৃশ্যগ্ৰহণৰ সহযোগী ৰূপে কাম কৰে। পিছত তেওঁ কল্যাণ গুপ্তৰ সহকাৰী হয়। তেনেকৈয়ে চিত্ৰনাট্য ৰচনাৰ পৰা অন্যান্য কাৰিকৰী কামবোৰ শিকি লয়। তেওঁ সহকাৰী পৰিচালক ৰূপে কাম কৰা বঙালী, হিন্দী আৰু ওড়িয়া ছবিৰ কিছুমান হ’ল- 'নীল আকাশেৰ নীচে', 'বাঘা যতীন', 'খুদিৰাম', 'ডাইনী', 'জয় মা কালী বোৰ্ডিং', 'ডেইলী পেচেঞ্জাৰ' (বঙালী ছবি); 'মালা', 'কাৰ্টুজ', 'জনতা ইনচাফ মাংগতী হ্যায়' (হিন্দী ছবি); সপ্তশয্যা ', 'ৰোল-২৮', 'চাকনৈয়া' (ওড়িয়া ছবি) আদি।
-
২|কানামাছি| ১৯৬১ | বঙালী
-
৩|উপগ্ৰহ | ১৯৭২ | অসমীয়া
-
৪|ধৰ্মকাই| ১৯৭৭ | অসমীয়া
-
৫|মা| ১৯৮৬ | অসমীয়া
}

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
ইভা মুৰাটী

ইভা মুৰাটী (ইংৰাজী: Eva Murati; জন্ম: ২৫ মে' ১৯৯৫) এগৰাকী আলবেনিয়ান ক্ৰীড়া সাংবাদিক, মডেল আৰু অভিনেত্ৰী। ১৫ বছৰ বয়সৰপৰাই কেৰিয়াৰ আৰম্ভ কৰা ইভাই বিজ্ঞাপন আৰু মডেলিঙৰ জৰিয়তে আলবেনিয়াৰ মনোৰঞ্জন জগতত পৰিচিত হৈ পৰে। তেওঁ মূলত আলবেনিয়ান টেলিভিছন নেটৱৰ্কৰ বিভিন্ন অনুষ্ঠানৰ আঁত ধৰিছে আৰু কেইবাখনো চলচ্চিত্ৰ তথা টেলিভিছন ধাৰাবাহিকত অভিনয় কৰিছে।

মুৰাটীয়ে ২০১৩ চনত এণ্টিলোপ অনুষ্ঠানৰ জৰিয়তে টেলিভিছন কেৰিয়াৰ আৰম্ভ কৰে আৰু পিছলৈ এগন চেনেলত আদি ক্ৰাস্তাৰ সৈতে যুটীয়াভাৱে ডুয়াৰ্ট্ৰোকিটজে পৰিচালনা কৰে। ২০১৬ চনত তেওঁ ভিজন প্লাচলৈ যায়, য'ত তেওঁ মিছ ইউনিভাৰ্চ আলবেনিয়া আৰু ভিআইপি জ’নৰ আঁত ধৰিছিল। পৰৱৰ্তী সময়ত তেওঁ ট্ৰিং স্প’ৰ্টত ষ্টুডিঅ' ইউইএফএ চেম্পিয়নছ লীগ আৰু স্প’ৰ্টছ উইকৰ পৰিচালনা কৰে। ২০১৪ চনত দ্য আউতল ছবিৰ জৰিয়তে তেওঁ চলচ্চিত্ৰ জগতত খোজ পেলায়। ইয়াৰ পিছত তেওঁ স্কাণ্ডাৰবেগ (২০১৬), টি মুণ্ড টে মে কোয়াছ জ’ন (২০১৭), ফেমিলজা কুকেজি (২০১৯–২০২০ দশক), আৰু পলিচ পাৰ কোকে (২০২৩) আদি ছবিত অভিনয় কৰে।

তেওঁৰ অন্যান্য কামসমূহৰ ভিতৰত চুটি ছবি উনে চি টি (২০২১) আৰু গ্ৰেভিটি (২০২২)-ত অভিনয়, লগতে কোক্ৰাট (২০১৫)-ত অতিথি শিল্পী হিচাপে উপস্থিতি, ফাইণ্ডিং মিছ ইউনিভাৰ্চ (২০১৬) পৰিচালনা আৰু ২০১৮ চনত টিভি শ্ব' কাংগুৰত অংশগ্ৰহণ উল্লেখযোগ্য। মঞ্চত তেওঁ দ্য থ্ৰীপেনি অপেৰা (২০১৩)-ত পলী পিচাম হিচাপে আৰু দ্য টু জেণ্টলমেন অফ ভেৰোনা (২০১৪)-ত চিলভিয়া হিচাপে অভিনয় কৰিছে।

প্ৰাৰম্ভিক জীৱন

শৈশৱ

মুৰাটীৰ জন্ম এলবাচানত হৈছিল, কিন্তু তেওঁৰ বয়স ৬ বছৰ থাকোঁতেই পৰিয়ালটো আলবেনিয়াৰ ৰাজধানী টিৰানালৈ স্থানান্তৰিত হয়। তেওঁৰ এজন ভাতৃ আৰু এগৰাকী ভগ্নী—এই দুগৰাকী কনিষ্ঠ ভাই-ভনী আছে। তেওঁ ১৯৫৭ চনত টিৰানা বিশ্ববিদ্যালয়ৰ প্ৰতিষ্ঠাপক তথা ১৯৭২ চনত আলবেনিয়াৰ বিজ্ঞান একাডেমীৰ প্ৰতিষ্ঠাপক সদস্য, জলবিদ্যুৎ অভিযন্তা পাণ্ডি ষ্ট্ৰাটোবাৰ্ধাৰ নাতিনী।

শিক্ষা

এলবাচানত থকা সময়ত তেওঁ ইমেল্ডা লেম্বাৰ্টিনি নামৰ ইটালীৰ বিদ্যালয়ত পঢ়িছিল। তাত তেওঁ ইটালী ভাষা শিকিছিল আৰু ইটালীৰ সংস্কৃতিৰ সৈতে পৰিচিত হৈছিল, যিয়ে তেওঁৰ জীৱনত যথেষ্ট প্ৰভাৱ পেলাইছিল। পৰিয়ালটো টিৰানালৈ অহাৰ পাছত তেওঁ 'উধা ই শকৰোনজাভে' বিদ্যালয়ত অধ্যয়ন কৰে। ষষ্ঠ শ্ৰেণীত তেওঁ টিৰানাৰ 'দ্য ইণ্ডিপেণ্ডেণ্ট কলেজ'লৈ যায় আৰু তাৰপৰাই মিডল স্কুল শেষ কৰে। মুৰাটীয়ে 'পেট্ৰ' নিনি লুয়াৰাচি' হাইস্কুলৰপৰা উচ্চ মাধ্যমিক শিক্ষা সম্পূৰ্ণ কৰে। এই স্কুলত পঢ়ি থকাৰ সময়তে তেওঁ প্ৰথমটো অডিচনত জয়ী হয় আৰু মনোৰঞ্জন জগতত খোজ পেলায়। পৰৱৰ্তী সময়ত তেওঁ শৈক্ষিক কেৰিয়াৰ আগবঢ়াই লৈ যায় আৰু চৰকাৰী টিৰানা বিশ্ববিদ্যালয়ৰ আইন অনুষদৰপৰা আইন বিষয়ত স্নাতক ডিগ্ৰী লাভ কৰে। তেওঁৰ পিতৃ এৰ্জন মুলাটীও এজন ফুটবল খেলুৱৈ আছিল।

তথ্যসূত্ৰ

বাহ্যিক সংযোগ

শ্ৰেণী:আলবেনিয়াৰ ব্যক্তি
শ্ৰেণী:সৌন্দৰ্য প্ৰতিযোগী
ৰাধিকা ৰাজে গেকৱাদ

ৰাধিকা ৰাজে গেকৱাদ (আনুষ্ঠানিকভাৱে আৰু শিৰোনামভাৱে বৰোদাৰ ৰাণী নামেৰে জনাজাত)

প্ৰাৰম্ভিক জীৱন আৰু পৰিয়াল

ৰাধিকা ৰাজে গুজৰাটৰ ৱাংকানেৰ ৰাজ্যৰ অন্তৰ্গত। তেওঁৰ পিতৃ ডাঃ এম কে ৰঞ্জিতসিংহ ঝালাই আই এ এছ বিষয়া হ’বলৈ ৰাজকীয় উপাধি ত্যাগ কৰিছিল। মহাৰাণী ৰাধিকাৰজে গেকৱাদৰ শৈশৱ অতি সৰলতাৰে পাৰ হৈছিল।

ব্যক্তিগত জীৱন

২০০২ চনৰ পৰা ৰাজে মহাৰাজ সমৰজিৎসিংহ গেকৱাদৰ সৈতে বিবাহপাশত আবদ্ধ হৈ বিবাহিত জীৱন অতিবাহিত কৰি আছে। এই দম্পতীহালৰ দুগৰাকী কন্যা আছে।

তেওঁৰ কন্যাৰ নাম ৰাজকুমাৰী নাৰায়ণী ৰাজে গায়েকৱাদ আৰু ৰাজকুমাৰী পদ্মজা ৰাজে গায়েকৱাদ।

তথ্যসূত্ৰ
কড়া

কড়া (ইংৰাজী: Kara; পঞ্জাবী: ਕੜਾ) হ’ল তীখা বা কেঁচা লোৰে নিৰ্মিত এডাল বিশেষ খাৰু, যিটো শিখসকলে আৰু কেতিয়াবাহে অন্য ধৰ্মৰ ভাৰতীয় লোকেও পৰিধান কৰে। শিখ ধৰ্মই সমতা আৰু সকলো সময়তে ভগৱানৰ প্ৰতি ভক্তি ৰখাৰ গুৰুত্বৰ কথা শিক্ষা দিয়ে, যাৰ প্ৰতীক হ’ল 'পঞ্চ ককাৰ' (Five Ks)— অৰ্থাৎ খালছা দীক্ষা গ্ৰহণ কৰা শিখসকলে পৰিধান কৰা পাঁচটা বস্তু, যাৰ ভিতৰত কড়াও অন্যতম।

ইতিহাস

১৬৯৯ চনৰ বৈশাখীৰ অমৃত সঞ্চাৰৰ সময়ত দশম শিখ গুৰু গোবিন্দ সিংহই কড়াৰ প্ৰচলন কৰিছিল। এইটো ভগৱানৰ সৈতে অবিচ্ছেদ্য সম্পৰ্ক আৰু দায়বদ্ধতাৰ প্ৰতীক।

তাৎপৰ্য আৰু ব্যৱহাৰ

শিখসকলৰ বাবে

কড়া হ’ল ভগৱানৰ প্ৰতি থকা অটুট ভক্তি আৰু প্ৰতিশ্ৰুতিৰ এক প্ৰতীক।

শিখ নোহোৱা লোকসকলৰ বাবে

পঞ্জাবৰ বাহিৰেও ভাৰতৰ উত্তৰ, উত্তৰ-পশ্চিম আৰু পশ্চিমৰ ৰাজ্যসমূহ (যেনে গুজৰাট, ৰাজস্থান আৰু মহাৰাষ্ট্ৰ)ৰ বহুতো অনা-শিখ পঞ্জাবী আৰু হিন্দু পৰিয়ালেও কড়া পৰিধান কৰে।

বিতৰ্ক

ভাৰত

২০২২ চনত দিল্লী চাব’ৰ্ডিনেট চাৰ্ভিচেছ চেলকচন বোৰ্ডে (DSSSB) মনহৰলীন কৌৰ নামৰ এগৰাকী শিখ পৰীক্ষাৰ্থীক কড়া নিখোলা পৰ্যন্ত পৰীক্ষাত বহিবলৈ বাধা দিছিল। পৰৱৰ্তী সময়ত কৌৰে দিল্লী উচ্চ ন্যায়ালয়ত গোচৰ তৰে। ডিএছএছএছবি-য়ে পিছত জনায় যে শিখ পৰীক্ষাৰ্থীসকলে কড়া বা কৃপাণ পিন্ধি পৰীক্ষাত বহিব পাৰিব, কিন্তু তেওঁলোকে পৰীক্ষা কেন্দ্ৰত নিৰ্ধাৰিত সময়ৰ কমেও এঘণ্টা আগতে উপস্থিত হ’ব লাগিব।

যুক্তৰাজ্য

২০০৭ চনৰ নৱেম্বৰ মাহত ৱেলছৰ এবাৰ্ডেয়াৰ গাৰ্লছ স্কুলত চৰিকা সিং নামৰ ১৪বছৰীয়া এগৰাকী শিখ কিশোৰীক কড়া পিন্ধাৰ বাবে বিদ্যালয়ৰপৰা বহিষ্কাৰ কৰা হৈছিল। ২০০৮ চনৰ জুলাই মাহত ইংলেণ্ড আৰু ৱেলছৰ উচ্চ ন্যায়ালয়ে ৰায় দিয়ে যে কড়া এডাল অলংকাৰ নহয়, বৰঞ্চ ই শিখ ধৰ্মৰ এক প্ৰতীক। আদালতে কয় যে বিদ্যালয়খন বৰ্ণীয় বৈষম্যৰ দোষত দোষী আৰু কিশোৰীগৰাকীক কড়া পিন্ধি বিদ্যালয়লৈ অহাৰ অনুমতি দিয়া হয়।

২০১৭ চনতো ইংলেণ্ডৰ টিপটনৰ এখন বিদ্যালয়ত কাইডেন সিং নামৰ আঠবছৰীয়া এটি শিশুক কড়া পিন্ধাত বাধা দিয়া হৈছিল।

তথ্যসূত্ৰ

শ্ৰেণী:শিখ ধৰ্ম
শ্ৰেণী:অলংকাৰ
বিদৰ্ভ

বিদৰ্ভ (উচ্চাৰণ: [ʋid̪əɾbʱə] ) হৈছে এটা ভৌগোলিক অঞ্চল আৰু মধ্য ভাৰত এখন প্ৰস্তাৱিত ৰাজ্য আৰু বৰ্তমান নাগপুৰ সংমণ্ডল আৰু অমৰাৱতী সংমণ্ডললৈ গঠিত ভাৰতৰ মহাৰাষ্ট্ৰ ৰাজ্যৰ পূৰ্বাঞ্চল। আমৰাৱতী সংমণ্ডলৰ আগৰ নাম আছিল বেৰাৰ (মাৰাঠী ভাষাত ভৰ্হদ)। ই মুঠ ক্ষেত্ৰফলৰ ৩১.৬% দখল কৰে আৰু মহাৰাষ্ট্ৰৰ মুঠ জনসংখ্যাৰ ২১.৩% ধাৰণ‌ কৰে। ইয়াৰ উত্তৰে মধ্যপ্ৰদেশ, পূবে ছত্তীশগড়, দক্ষিণে তেলেংগানা আৰু পশ্চিমে মহাৰাষ্ট্ৰৰ মাৰাঠৱাড়া আৰু উত্তৰ মহাৰাষ্ট্ৰ অঞ্চলৰ সীমা। ই মধ্য ভাৰতত অৱস্থিত। বিদৰ্ভৰ বৃহত্তম চহৰ হ'ল নাগপুৰ আৰু তাৰ পিছতে আমৰাৱতী, আকোলা আৰু চন্দ্ৰপুৰ। বৈদৰ্ভীয়ানসকলৰ অধিকাংশই মাৰাঠীৰ ভাৰ্হড়ী আৰু ঝাড়ী উপভাষা কয়।

নাগপুৰ অঞ্চল কমলা আৰু কপাহৰ খেতিৰ বাবে জনাজাত। বিদৰ্ভত মহাৰাষ্ট্ৰৰ দুই তৃতীয়াংশ খনিজ সম্পদ আৰু তিনি চতুৰ্থাংশ বনজ সম্পদ আছে, আৰু ই শক্তিৰ অসাধাৰণ উৎপাদনকাৰী।

ইতিহাসৰ দিনত বিশেষকৈ সাম্প্ৰদায়িক বিপদৰ সময়ত বিদৰ্ভ ভাৰতৰ বাকী অংশতকৈ বহু নিস্তব্ধ হৈ আহিছে। তাত যথেষ্ট দৰিদ্ৰতা আৰু পুষ্টিহীনতা আছে। মহাৰাষ্ট্ৰৰ বাকী অংশতকৈ ই অৰ্থনৈতিকভাৱে কম সমৃদ্ধিশালী। সামগ্ৰিক ভাৰতৰ তুলনাত এই অঞ্চলৰ কৃষকৰ জীৱন-যাপনৰ অৱস্থা দুৰ্বল। মহাৰাষ্ট্ৰত এটা দশকত ২ লাখৰো অধিক কৃষকে আত্মহত্যা কৰে, যাৰ ভিতৰত বিদৰ্ভ অঞ্চলৰ ১১খন জিলাত ৭০% কৃষকে আত্মহত্যা কৰে।

শেহতীয়াকৈ মহাৰাষ্ট্ৰ চৰকাৰৰ অৱহেলা আৰু বিদৰ্ভৰ অযোগ্য ৰাজনৈতিক নেতৃত্বৰ বাবেই সুকীয়া বিদৰ্ভ ৰাজ্যৰ আহ্বান জনোৱা হৈছে। মহাৰাষ্ট্ৰৰ বাকী অংশৰ পৰা ৰাজনৈতিক আৰু আৰ্থিকভাৱে বিচ্ছিন্ন হোৱাৰ বাবে পৃথক ৰাজ্যৰ আহ্বানে তেতিয়াহে প্ৰাধান্য লাভ কৰিছিল যেতিয়া শেহতীয়া বছৰবোৰত অঞ্চলটোৰ নেতাসকলক আন ৰাজনৈতিক নেতাই আওকাণ কৰিছিল। ৰাজ্যখনৰ মূল ৰাজনৈতিক দল শিৱসেনাৰ বিৰোধিতাৰ বাবে ৰাজ্যৰ দাবী পূৰণ হোৱা নাই।

তথ্যসূত্ৰ

শ্ৰেণী:ভাৰত
দীপিকা বৰগোহাঁই

দীপিকা বৰগোহাঁই (; জন্ম: ১৯৩২) এগৰাকী প্ৰবন্ধকাৰ, সমালোচক, অধ্যাপক। তেওঁ ‘দেৱীচৰণ বৰুৱা বালিকা বিদ্যালয়’ত শিক্ষকতাৰে কৰ্মজীৱনৰ আৰম্ভ কৰি ১৯৬২ চনত উত্তৰ লখিমপুৰ মহাবিদ্যালয় (স্বায়ত্বশাসিত)ত দৰ্শন বিভাগৰ অধ্যাপক হিচাপে যোগদান কৰে। তেওঁৰ লেখাত যুক্তিনিষ্ঠ বিশ্লেষণ আৰু ধৰ্মনিৰপেক্ষতা অন্যতম বৈশিষ্ট্য।

উদ্ধৃতি

বিশ্বাস অবিশ্বাস অন্ধবিশ্বাস
ল’ব জানিলে জীৱন এখন কিংখাপ, য’ত সম্পৰ্ক, দৃষ্টিভংগী আৰু অভিজ্ঞতাই বুটা বাছি বাছি ইয়াৰ গভীৰ, মনোৰহ ৰূপটো প্ৰকট কৰে৷
সামাজিক জীৱনত স্বীকৃতিপ্ৰাপ্ত সম্পৰ্কবোৰৰ ভিতৰত বন্ধুত্বৰ সম্পৰ্কতো তুলনাহীন৷ এই সম্পৰ্কত কোনো চৰ্ত নাথাকে৷ দেনা-পাওনাৰ হিচাপ নাথাকে, কিবা হৰুওৱাৰ ভয়ো নাথাকে৷
ব্যক্তিয়ে যদি কি বিচাৰে নিজেই বুজি নাপায়, সেই ব্যক্তিৰ চৰিত্ৰও ৰহস্যঘন হৈ ৰ’ব৷
মানুহ প্ৰবৃত্তিগতভাৱে মানুহৰ সংগকাঙাল, কোনো মুহূৰ্ততে অকলে থাকিব নোৱাৰে৷ বন্ধু হৈ প্ৰীতিৰ ভোজভাত খাব নোৱাৰিলেও শত্ৰু হৈ মাৰ দিব, নিজে মাৰ খাব, তথাপি অকলশৰীয়া হোৱাটো নিবিচাৰে৷
ভাৰতীয় নাৰীৰ চিন্তা আৰু জীৱনচৰ্যালৈ আজি যি পৰিৱৰ্তনৰ ধাৰা আহিছে সি নিঃসন্দেহে ইমানদিনে অৱহেলিত হৈ অহা তেওঁলোকৰ ব্যক্তিসত্তাৰ বিকাশ, লগতে ইয়াৰ লগত ওতঃপ্ৰোতভাবে জড়িত সমাজৰ অগ্ৰগতিৰ কাৰণেও কল্যাণকাৰক।
নৈতিকতা হ'ল ইচ্ছাকৃত আচৰণৰ উচিত-অনুচিত বিচাৰ। যিকোনো বিচাৰৰ বাবে এডাল মাপকাঠীৰ দৰকাৰ। ইচ্ছাকৃত আচৰণৰ উচিত-অনুচিত বিচাৰৰ ক্ষেত্ৰতো 'কল্যাণ'ক বিচাৰৰ মাপকাঠী ৰূপে গ্ৰহণ কৰা হৈছে। যি আচৰণ কৰিলে আনৰ অনিষ্ট সাধন নকৰাকৈ কৰোেতাজনৰ মঙ্গল বা কল্যাণ সাধন হয় সেয়াই উচিত আচৰণ, আৰু যি আচৰণে ইয়াৰ বিপৰীত ফল আনে সেয়াই অনুচিত বুলি বিবেচনা কৰা হৈছে।

লগতে চাওকো

অৰ্পণা কোঁৱৰ

উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া শিক্ষাবিদ
বিশ্ব স্বাস্থ্য সংস্থা

বিশ্ব স্বাস্থ্য সংস্থা বা ডব্লিউ এইছ অ' হৈছে ৰাষ্ট্ৰসংঘৰ এটা বিশেষ সংস্থা। বিশ্ব স্বাস্থ্য সংস্থা আন্তৰ্জাতিক জনস্বাস্থ্যৰ সমন্বয়কৰ ভূমিকা পালন কৰে। ১৯৪৮ চনৰ ৭ এপ্ৰিল তাৰিখে ইয়াৰ গঠন কৰা হৈছিল। ইয়াৰ মুখ্য কাৰ্যালয় ছুইজাৰলেণ্ডৰ জেনেভা চহৰত অৱস্থিত। বিশ্ব স্বাস্থ্য সংস্থা ৰাষ্ট্ৰসংঘৰ উন্নয়ন গোটৰ সদস্য। জাতিসংঘৰ সময়ত গঠিত হোৱা স্বাস্থ্য সংস্থা ইয়াৰ পূৰ্বৱৰ্তী ৰূপ আছিল।

১৯৪৬ চনৰ ২২ জুলাই তাৰিখে বিশ্ব স্বাস্থ্য সভাত ৬১খন দেশে বিশ্ব স্বাস্থ্য সংস্থাৰ সংবিধানত স্বাক্ষৰ কৰে। স্থাপন হোৱাৰ পৰায়ে ই পৃথিৱীৰ পৰা বৰআইৰ নিৰ্মূলৰ বাবে কাম কৰিছিল। বৰ্তমান ইয়াৰ মুখ্য উদ্দেশ্য হল সংক্ৰামক ৰোগ যেনে, এইড্‌ছ, ইব'লা, মেলেৰিয়া, যক্ষ্মা ৰোগ ইত্যাদিৰ সংক্ৰমণ ৰোধ কৰা আৰু অসংক্ৰামক ৰোগৰ প্ৰভাৱ কম কৰিবলৈ চেষ্টা কৰা। যৌন স্বাস্থ্য, বিকাশ, বৃদ্ধাৱস্থা, পুষ্টি, খাদ্য সুৰক্ষা আৰু স্বাস্থ্যসন্মত সুষম আহাৰ ইত্যাদি বিষয়টো বিশ্ব স্বাস্থ্য সংস্থায়ে কাম কৰি আহিছে। স্বাস্থ্য বিষয়ক ৰূপৰেখা প্ৰস্তুত কৰা, আন্তৰ্জাতিক নীতি নিয়ম প্ৰৱৰ্তন কৰা আৰু স্বাস্থ্যজনিত বিষয় সমূহৰ বিষয়ে সজাগতা সৃষ্টি ইয়াৰ অন্যতম উদ্দেশ্য।

বিশ্ব স্বাস্থ্য সংস্থায়ে প্ৰতি বছৰে বিশ্ব স্বাস্থ্য দিৱসত বিশ্ব স্বাস্থ্য খতিয়ান প্ৰকাশ কৰে। গোটেই বিশ্বত চলোৱা সমীক্ষাৰ পৰা এই ৰিপৰ্ট প্ৰস্তুত কৰা হয়। বৰ্তমান ইথিয়পিয়া দেশৰ টেড্ৰছ আধানম বিশ্ব স্বাস্থ্য সংস্থাৰ সঞ্চালক প্ৰধান। তেওঁৰ পাঁচ বছৰীয়া কাৰ্যকাল ২০১৭ চনৰ ১ জুলাইৰ পৰা আৰম্ভ হৈছিল।

তথ্য উৎস

বাহ্যিক সংযোগ

শ্ৰেণী:আন্তঃৰাষ্ট্ৰীয় সংস্থা
শ্ৰেণী:ৰাষ্ট্ৰসংঘ
ইলা মিত্ৰ

ইলা মিত্ৰ (; ১৮ অক্টোবৰ ১৯২৫ – ১৩ অক্টোবৰ ২০০২) এগৰাকী ভাৰতীয় উপমহাদেশৰ বিশেষকৈ পূব বংগ (বৰ্তমান বাংলাদেশ) -ৰ সাম্যবাদী আৰু কৃষক সংগ্ৰামী নেতা আছিল৷

শিক্ষা আৰু প্ৰাৰম্ভিক জীৱন

মিত্ৰৰ পূৰ্বপুৰুষসকল বৰ্তমান বৰ্তমান বাংলাদেশৰ ঝিনাইদহ জিলাৰ বাগুটিয়া গাঁৱৰ আছিল। ১৯২৫ চনৰ ১৮ অক্টোবৰ তাৰিখে কলকাতাত ইলা মিত্ৰৰ জন্ম হয়; জন্ম সময়ত তেওঁৰ নাম আছিল ইলা সেন৷ তেওঁ ক্ৰমান্বয়ে ১৯৪২ আৰু ১৯৪৪ চনত কলিকতাৰ বেথুন মহাবিদ্যালয়ৰ পৰা আইএ আৰু বিএ পৰীক্ষা সম্পূৰ্ণ কৰে।

তথ্যসূত্ৰ
দ্বিতীয় ৰাজ সিংহ

মহাৰাণা দ্বিতীয় ৰাজ সিংহ (২৫ এপ্ৰিল ১৭৪৩ – ৩ এপ্ৰিল ১৭৬১), মেৱাৰ ৰাজ্যৰ মহাৰাণা আছিল (ৰাজত্ব: ১৭৫৪–১৭৬২)। তেওঁ পিতৃ দ্বিতীয় মহাৰাণা প্ৰতাপ সিংহৰ মৃত্যুৰ পাছত জন্মগ্ৰহণ কৰা একমাত্ৰ পুত্ৰ আছিল আৰু খুৰাক মহাৰাণা দ্বিতীয় অৰি সিংহৰ তত্ত্বাৱধানত ডাঙৰ হৈ পিতৃৰ উত্তৰাধিকাৰী হিচাপে ঘোষিত হৈছিল, যিয়ে ভাগিনীয়েকৰ অশান্তজৰ্জৰ ৰাজত্বৰ পিছত তাৰ মহাৰাণা হৈছিল।

তথ্যসূত্ৰ
হনুমন্তৰ পৰিচয়

৩ অধ্যায়

হনুমন্তৰ পৰিচয় ।

জাম্বয়ে বোলন্ত ওৰা জ্ঞাতিক আকলা ।

দেৱ অপেশ্বৰা আছিলন্ত কুন্তীকলা ॥১

তেহে আদি শাপে আসি ভৈলন্ত বানৰী ।

কুঞ্জৰ ৰাজাৰ জীক বিহালা কশৰী ॥২

মানুষৰ ৰূপ ধৰি ৰূপে মনোহৰে ।

সখীসমে শিৰ স্নান কৰিলা সাগৰে ॥৩

ননান বিনোদ থান মনয় শিখৰে ।

ৰূপ দেখি বায়ুক পীড়িল কামশৰে ॥৪

আলিঙ্গিয়া সুন্দৰীক ধৰিলন্ত কোলে ।

মনোময় মাৰুত আছিলা কাম ভোলে ॥৫

অঞ্জনা বোলন্ত শান্তি পুণ্য ভৈল ছন ।

যাবে নাহি শপোঁ দৰশিয়ো কোন জন ॥৬

কৰযোৰে মাৰুত আগত ভৈল থিৱ ।

শঙ্কা পৰিহৰাঁ আমি জগতৰ জীৱ ॥৭

আমাৰ সঙ্গমে অধৰ্ম্মক নাহি ডৰ ।

পুত্ৰেক হৈবেক গৰুড়ৰ সমসৰ ॥৮

বীৰ গণিতাতো গণিবেক সাতো আগে ।

গৰুড়ৰ মোহোৰ সদৃশ হৈব বেগে ॥৯

অদভুত বেগৱন্ত হৈব মহাবলী ।

পৰ্ব্বতক উপাৰিয়া হানিবেক দলি ॥১০

এহি বুলি বায়ু পাছে ভৈলা অন্তৰ্ধান ।

অঞ্জনাৰ গৰ্ভত বাঢ়িল হনুমান ॥১১

কেশৰীৰ ক্ষেত্ৰে সৰ্ব্বজনত বিদিত ।

উপজি দেখিলা বীৰে আদিত্য উদিত ॥১২

সিন্দুৰীয়া ফলগুটা ভক্ষিবাক ভালা ।

এহি বুলি আদিত্যক আনিবাক ধাইলা ॥১৩

অনেক যোজন পথ গগনে চড়িলা ।

প্ৰচণ্ড কিৰণ লাগি শিখৰে পৰিলা ॥১৪

শিখৰে পৰিয়া ভাগি গৈল হনু বাম ।

সিকাৰণে ভৈল হনুমন্ত হেন নাম ॥১৫

সকলে বানৰে বুলিলেক স্তুতি বাক ।

ৰাখাঁ বায়ু তনয় জ্ঞাতিৰ কাণ নাক ॥১৬

স্তুতি কৰিলেক যেবে বানৰ ভালুকে ।

দশ গুণ তেজ সহস্ৰেক গুণ বুকে ॥১৭

বাঢ়িতে লাগিলা হনুমন্ত বীৰবৰ ।

পূৰ্ণিমা দিৱসে যেন সম্পূৰ্ণ সাগৰ ॥১৮

অসম্ভাব্য হাত পাৱ সমুদ্ৰৰ কুলে ।

আকাশৰ মেঘ খণ্ড খণ্ড যে লাঙ্গুলে ॥১৯

খল খলি হাসিলন্ত হৰিষ প্ৰচুৰ ।

এক এক হাসিত তবধ দেৱাসুৰ ॥২০

বৃদ্ধ পাত্ৰগণক গৈ প্ৰণামি আদৰি ।

শঙ্কা পৰিহৰাঁ যাইবোঁ লঙ্কা যে নগৰী ॥২১

শুনিয়োক সবে মোৰ বাপ যেন বীৰ ।

প্ৰসিদ্ধ কাহিনী কহোঁ বীৰ কেশৰীৰ ॥২২

গন্ধ মাদন হন্তে ডেৱ কৰিলন্ত ।

গোকৰ্ণ গিৰিৰ শিখৰত পৰিলন্ত ॥২৩

আছয় প্ৰভাস তীৰ্থ দক্ষিণ সাগৰে ।

তাতে ঋষি সবে স্নান কৰে নিৰন্তৰে ॥২৪

শঙ্খ ধৱল নামে দিগ্গজেক আইল ।

অনেক ঋষিক তৈতে মাৰিয়া পেলাইল ॥২৫

এক দিনা ভৰদ্বাজ স্নানিবাক যান্ত ।

হস্তী খেদি আনে তাক বাপে দেখিলন্ত ॥২৬

ডেৱ দিয়া পিঠিত পৰিলা কপিৰাজ ।

নখে ফুলি দুই চক্ষু কৰিলন্ত বাজ ॥২৭

তাহাৰ দশন দুই লৈলন্ত উপাৰি ।

কুম্ভস্থলে বসাইলন্ত দশনৰ বাৰি ॥২৮

পৰিল দিগ্গজ গোট কেশৰীৰ হাতে ।

ভৰদ্বাজ ঋষিক ৰাখিলা অব্যাহতে ॥২৯

সবে ঋষি মিলিয়া বাপক দিলা বৰ ।

পুত্ৰেক হৈবেক গৰুড়ৰ সমসৰ ॥৩০

বীৰগণিতাত গণিবেক সাতো আগে ।

গৰুড়ৰ বায়ুৰ সদৃশ হৈব বেগে ॥৩১

জাম্বৱন্তে মোহোৰ কহিলা জন্মকথা ।

কৌটি যোজনাকো যাইবোঁ নাই অন্য যথা ॥৩২

উদয় গিৰিৰ হন্তে সূৰ্য্য সমে যাইবোঁ ।

গোসাইক জিনিয়া বেগে অস্তগিৰি পাইবোঁ ॥৩৩

মোহোৰ ডেৱত বসুমতী যাইবে তল ।

পৰ্ব্বতে চড়িয়ো গৈয়া গিয়াতি সকল ॥৩৪

এতেক বচন যেবে শুনিল বানৰে ।

তেখনে চড়িল গৈয়া পৰ্ব্বত শিখৰে ॥৩৫

শিখৰে চড়িল গৈয়া বীৰ হনুমান ।

গিৰি টলবল কৰে নসহে সন্ধান ॥৩৬

সিংহে যেন কৰে মৃগ চিপিল সকল ।

পাতালৰ হন্তে আসি নিকলিল জল ॥৩৭

অমৃততোহধিক ইটো কথা ৰামায়ণ ।

বোলাঁ ৰাম ৰাম সবে সভাসদ জন ॥৩৮

৪ অধ্যায়

ঝুমুৰি ।

আশীৰ্ব্বাদ কৰিয়োক ।

ৰামসনে ধৰিয়োক ॥১

দুৰ্গতিত তৰিয়োক ।

অচিন্তাত থাকিয়োক ॥২

অন্তৰীক্ষ গমনে ।

যেন ঝাণ্টে পৱনে ॥৩

সীতাক কৌতুক মনে ।

পাইবোঁ মই দৰিশনে ॥৪

অঙ্গদত যত ভয় ।

শুনা জ্ঞাতি সমস্তয় ॥৫

এৰিয়ো সংশয় চয় ।

কৰিয়োক সবে জয় জয় ॥৬
বানান কৰি পঢ়া লুইতৰ পানী

বানান কৰি পঢ়া লুইতৰ পানী অসমৰ কবি অনুভৱ তুলসীৰ এখন কাব্য সংকলন। সংকলনখন ২০১৯ চনত বনলতাই প্ৰকাশ কৰি উলিয়ায়। সংকলনখনত কবিৰ ৬৫টা কবিতা সন্নিৱিষ্ট কৰা হৈছে। সংকলনৰ আৰম্ভণিতে অনুভৱ তুলসীয়ে ৰসিক-সুজনৰ সৌৰজগত শিৰোনামাৰে এক পাতনি অন্তৰ্ভুক্ত কৰিছে।

লেখকৰ চমু পৰিচয়

অনুভৱ তুলসী অসমৰ এজন কবি, অনুবাদক, চিনেমা সমালোচক, গল্পকাৰ, সম্পাদক। তেওঁ গুৱাহাটী বিশ্ববিদ্যালয়ৰ পৰা ১৯৮৪ চনত ইংৰাজী সাহিত্যত স্নাতকোত্তৰ ডিগ্ৰী গ্ৰহণ কৰে। ১৯৮৩ চনৰপৰা ২০১৮ চনলৈকে শুৱালকুছি বুদৰাম মাধৱ সত্ৰাধিকাৰ মহাবিদ্যালয়ত অধ্যাপক হিচাপে চাকৰি কৰি অৱসৰ গ্ৰহণ কৰে। ২০২৩ চনলৈকে তেওঁৰ ২০খন কবিতাপুথি প্ৰকাশ পাইছে।

কবিতাসমূহ

হেমন্তৰ চিঠি
এইবেলি
প্ৰভাতী পটুৱা
মগীয়াত মগন
ধন-বিত্ বৰ্ষ
দেউতা, মা
ধ্বনিময় হেঙুলৰ হেঁপাহ
কান্দোনৰ এদিন
ভৰ বাৰিষা
হকিঙে মনতে ভাবিলে
দানিয়ুব
গল্পপাঠ
যোৱানিশা
ধনুৰাসন
ঘোঁৰা
মহামহিমা
শুভবৰ্ণ
বতাহৰ কথা
চকু
আজিৰ অতন্দ্ৰ অঞ্চল
দুটা কবিতা
নাওখেলৰ গীত
ৰঙা পদুম
ৰিটাৰ স্কেলত
হাইকু
নদীখন দেখা নাই
অজাতি শেলুৱৈ
ৰঙা সূতাৰ মহুৰা
জোন
সময় যে তাকৰ
এক জানুৱাৰী
সোণাইখুলি: পহিলা ব'হাগৰ সন্ধ্যা
তামোলবাৰী বাগিচাত
বিষকৰ্ষণ
ভৰা সাঁজ বেলা পানী-যুঁৱলিৰপৰা
তৃতীয় দিৱস
আজি পুৱা বেলিৰ বয়স
মঙ্গল
কাছ উৰি যোৱা দেখি
ঔফুলীয়া
তেওঁৰ হাতত
দুই বন্ধু
গুড়িপৰুৱা
শাওণৰ আকাশ
শৱ-সাধনা
কোৱাচোন কোৱা
বাউল ফকীৰ বসুন্ধৰা
দিখৌ দেখা নাই
মথাউৰি তোমালৈ মনত পৰিল
তিনিটা কবিতা
প্ৰিয়ংকাৰ পাহি
চুমৈকৈ পচলা
ৰচনাৰ পূৰ্ণ পাঠ
পহিলা জানুৱাৰী
জন্মজয়ন্তী
অলিয়া বলিয়া বৰষুণে অঁকা স্নিগ্ধচিত্ৰ
জীৱিত কবিতা
মেঘ
ফুলৰ ৰাণী
জুই চকৰি
আমাৰ বিহুকাপোৰ কোনে নিলে
পোখা মেলা
গছৰ নামেৰে গাঁও
নৱ তৰঙ্গ

তথ্য সংগ্ৰহ

শ্ৰেণী:অসমীয়া গ্ৰন্থ
আশাৰাম

আসুমল শিৰুমালানী হৰপালানী (; জন্ম: ১৭ এপ্ৰিল ১৯৪১) এজন ভাৰতীয় ধৰ্মগুৰু আৰু আদালতৰ দ্বাৰা দোষী সাব্যস্ত হোৱা ধৰ্ষণকাৰী। ভক্তসকলৰ দ্বাৰা তেওঁ আশাৰাম নামেৰে পৰিচিত। ১৯৭০ চনৰ আৰম্ভণিতে চৰ্চালৈ আহিবলৈ আৰম্ভ কৰিছিল। ২০১৩ চনলৈকে তেওঁ ভাৰত আৰু বিদেশত ৪০০ৰো অধিক আশ্ৰম আৰু ৪০ খন বিদ্যালয় স্থাপন কৰা বুলি কোৱা হয়।

অবৈধ বেদখল, ধৰ্ষণ, আৰু সাক্ষীক প্ৰভাৱান্বিত কৰা আদিত জড়িত আশাৰামৰ বিৰুদ্ধে একাধিক আইনী ব্যৱস্থা গ্ৰহণ কৰা হৈছে। ২০১৮ চনত যোধপুৰৰ বিশেষ অনুসূচিত জাতি/অনুসূচিত জনজাতি আদালতৰ বিশেষ ন্যায়াধীশ মধুসুধন শৰ্মাই নাবালিকা ছোৱালীক ধৰ্ষণ কৰাৰ অপৰাধত দোষী সাব্যস্ত কৰে আৰু বৰ্তমান যোধপুৰত যাৱজ্জীৱন কাৰাদণ্ড ভুগি আছে। ২০১৭ চনৰ ডিচেম্বৰ মাহত ভাৰতৰ হিন্দু সন্তৰ শীৰ্ষ সংগঠন অখিল ভাৰতীয় আখৰা পৰিষদে তেওঁ ভুৱা “বাবা” হিচাপে ঘোষণা কৰে।

আশাৰামৰ বিষয়ে

পূজ্য বাপুজীয়ে সমগ্ৰ দেশ ভ্ৰমণ কৰি জাগৰণৰ শংখনাদ কৰিছে, সৰ্বধৰ্ম সমভাবৰ শিক্ষা প্ৰদান কৰিছে, সংস্কাৰ দিছে তথা ভাল আৰু বেয়াৰ মাজত পাৰ্থক্য উলিয়াবলৈ শিকাইছে।
তদানীন্তন প্ৰধানমন্ত্ৰী অটল বিহাৰী বাজপায়ী
পূজ্য বাপুজী আৰু তেওঁৰ আশ্ৰমৰ দ্বাৰা দুখীয়া আৰু পিছপৰা লোকসকলৰ উত্তৰণৰ বাবে কাম-কাজ চলাই আছে বুলি জানি মই আনন্দত হৈছো। মানৱ কল্যাণৰ বাবে, বিশেষকৈ প্ৰেম আৰু ভাতৃত্বৰ বাৰ্তাৰ মাধ্যমেৰে চলাই থকা বিভিন্ন আধ্যাত্মিক আৰু মানৱীয় প্ৰয়াস সমাজৰ প্ৰগতিৰ বাবে প্ৰশংসনীয়।
তদানীন্তন ৰাষ্ট্ৰপতি এ পি জে আব্দুল কালাম

উৎস

শ্ৰেণী:ধৰ্ম প্ৰচাৰক
শ্ৰেণী:ভাৰতৰ ব্যক্তি
মেৰিছা কফলান

মেৰিছা কফলান (ইংৰাজী: Marisa Coughlan; জন্ম: ১৭ মাৰ্চ, ১৯৭৪) এগৰাকী আমেৰিকান অভিনেত্ৰী আৰু লেখিকা। তেওঁৰ প্ৰথমটো উল্লেখযোগ্য চৰিত্ৰ আছিল কেভিন উইলিয়ামছনৰ টিচিং মিচেছ টিংগেল (১৯৯৯)। ইয়াৰ পিছত তেওঁ কমেডী ছবি ছুপাৰ ট্ৰুপাৰ্ছ (২০০১) ত অফিচাৰ উৰ্চুলা হানছন আৰু ফ্ৰেডী গট ফিংগাৰ্ড (২০০১) ত বেটীৰ চৰিত্ৰত অভিনয় কৰিছিল। ইয়াৰ উপৰি তেওঁ বষ্টন লিগেল ধাৰাবাহিকত মেলিনা হিউজৰ চৰিত্ৰত অভিনয় কৰিছিল।

প্ৰাৰম্ভিক জীৱন

কফলান মিনেসোটাৰ চেইণ্ট প’লৰ নিবাসী। তেওঁ মিনেসোটাৰ মিনিয়াপলিছত থকা ব্ৰেক স্কুলৰপৰা স্নাতক ডিগ্ৰী লাভ কৰিছিল।

কৰ্মজীৱন

কফলানে পোনপ্ৰথমবাৰৰ বাবে জনপ্ৰিয়তা অৰ্জন কৰা চলচ্চিত্ৰখন আছিল কেভিন উইলিয়ামছনৰ পৰিচালনাৰে নিৰ্মিত টিচিং মিচেছ টিংগেল (১৯৯৯), য’ত তেওঁ কেটি হোমছ আৰু হেলেন মিৰেনৰ সৈতে অভিনয় কৰিছিল। বাতৰি অনুসৰি, উইলিয়ামছনৰ ধাৰাবাহিক ডাউছনছ ক্ৰীকৰ এটা চৰিত্ৰৰ বাবে প্ৰত্যাখ্যান হোৱাৰ পিছতহে তেওঁক এই বোলছবিখনৰ বাবে নিৰ্বাচিত কৰা হৈছিল। ইয়াৰ পিছতে ১৯৯৯ চনত তেওঁ ৱেষ্টলেণ্ড ধাৰাবাহিকত এটা পাৰ্শ্ব চৰিত্ৰত অভিনয় কৰে।

তেওঁ অভিনয় কৰা অন্যান্য চলচ্চিত্ৰসমূহৰ ভিতৰত আছিল পাম্পকিন (ক্ৰিষ্টিনা ৰিচিৰ সৈতে সহ-অভিনয়), যিখন আছিল কলেজীয়া ছোৱালীৰ ওপৰত আধাৰিত এখন ড্ৰামা; নিউ চুট, যিখন আছিল হলিউডৰ ভিতৰুৱা কাম-কাজৰ ওপৰত আধাৰিত এখন ব্যংগাত্মক কমেডী; ছুপাৰ ট্ৰুপাৰ্ছ, য'ত তেওঁ অফিচাৰ উৰ্চুলা হানছনৰ চৰিত্ৰত অভিনয় কৰিছিল; আৰু ফ্ৰেডী গট ফিংগাৰ্ড, য'ত তেওঁ বেটীৰ চৰিত্ৰত অভিনয় কৰিছিল।

তেওঁ টেলিভিছন ধাৰাবাহিক বষ্টন লিগেলৰ দ্বিতীয় আৰু তৃতীয় ছিজনত সম্পাদিকা মেলিনা হিউজৰ চৰিত্ৰত অভিনয় কৰিছিল। তেওঁ বিয়ণ্ড বিলিফ: ফেক্ট অৰ ফিকচনৰ এটা প্ৰাৰম্ভিক খণ্ডত এটা উইজা ব’ৰ্ডৰ অংশত অভিনয় কৰিছিল। ২০০৭ চনত তেওঁ লাইফটাইম টেলিভিছনৰ মূল ধাৰাবাহিক চাইড অৰ্ডাৰ অৱ লাইফত জেনি মেকইণ্টায়াৰ হিচাপে অভিনয় কৰে। ২০০৮-২০০৯ বৰ্ষত তেওঁ বোনছ ধাৰাবাহিকৰ তিনিটা খণ্ডত অভিনয় কৰিছিল।

সন্তান-সম্ভৱা হোৱাৰ সময়ত অভিনয়ৰপৰা বিৰতি লৈ কফলানে লিখা-মেলা আৰম্ভ কৰে। ২০১১ চনত তেওঁ এবিচিৰ বাবে তেওঁৰ প্ৰথমটো পাইলট খণ্ড লষ্ট এণ্ড ফাউণ্ড লিখে আৰু প্ৰযোজনা কৰে। ২০১৪ চনত তেওঁ এনবিচিৰ বাবে পিটাৰ এণ্ড ৱেণ্ডীৰ ওপৰত আধাৰিত এখন কমেডী লিখাৰ কাম সম্পূৰ্ণ কৰে। ২০১৬ চনত ভেনিটী আলোচনীয়ে জনাইছিল যে ফক্স নেটৱৰ্কে পুচিং নামৰ এখন কমেডী ধাৰাবাহিক প্ৰস্তুত কৰি আছে, যিখন কফলানে লিখিছিল আৰু গ্ৰেগ বাৰলাণ্টিয়ে প্ৰযোজনা কৰিছিল।

২০২২ চনত কফলানে স্বতন্ত্ৰ ড্ৰামা ছবি ডেইজ হোৱেন দ্য ৰেইনছ কেম লিখে আৰু বিউ ব্ৰিজেছৰ বিপৰীতে অভিনয় কৰে। এই ছবিখনৰ দৃশ্যগ্ৰহণ মিনেসোটাত কৰা হৈছিল।

ব্যক্তিগত জীৱন

কেলফ’ৰ্ণিয়াৰ ষ্টুডিঅ’ চিটিত বসবাস কৰাৰ পাছত কফলানে ২০১৫ চনত তেওঁৰ ঘৰটো বিক্ৰী কৰি দিয়ে।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী